หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 582

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

Share file อย่างนี้
ไม่มีเสีย(เวลา)งาน ในวินโดวส์เอ็กซ์พี

คุณผู้อ่านเคยเจอปัญหาแบบนี้บ้างไหมครับ ? ขณะกำลังเร่งๆ
ทำงานให้เสร็จ ก็มีเพื่อนมาขอข้อมูลเรื่องงานบ้าง
บางคนก็ให้แชร์เพลง MP3 และอีกหลายๆ
คนก็ให้แชร์โฟลเดอร์ภาพที่เพิ่งไปเที่ยวกันมา...ผมว่านะ
เรื่องรำคาญคงไม่เท่าไหร่ แต่ที่แน่ๆ
มันทำเสียสมาธิจนงานสะดุดไปหลายจุดนี่สิ
แหม...เจ้านายยิ่งเร่งๆ อยู่
แล้วเราจะมีวิธีการทำยังไงที่จะทำให้ผู้คนเหล่านั้นมาดึงข้อมูลจากเครื่องเราได้โดยที่การทำงานของเราก็ไม่บกพร่อง

ปกติแล้วหากมีการดึงข้อมูลแบบนี้โดยผ่านเครือข่ายก็ไม่น่าจะมีปัญหาอะไร
แต่ถ้าไม่ได้ติดตั้งระบบเครือข่ายไว้
การดึงข้อมูลมาใช้จากเครื่องอื่นคงเป็นเรื่องลำบากพอควร
ดังนั้น เราจะมาใช้ประโยชน์จากระบบให้มากขึ้น
โดยผมจะใช้โปรแกรมที่มีชื่อว่า WWW File Share Pro
เวอร์ชัน 2.42
เป็นโปรแกรมสำหรับการแชร์ไฟล์ในระบบเครือข่าย
หรือแม้แต่ในอินเทอร์เน็ตก็สามารถแชร์ไฟล์ให้ผู้อื่นที่อยู่ในอินเทอร์เน็ตสามารถเข้ามาเอาข้อมูลได้เช่นกัน

แน่นอนเลยแหละครับ
อันดับแรกเราก็ต้องไปดาวน์โหลดโปรแกรมที่
http://www.wfshome.com กันก่อน
โดยโปรแกรมจะมีอยู่สองรุ่นด้วยกัน คือ โปรแกรม WWW File
Share 1.40
รุ่นนี้จะทำได้แค่ให้ดาวน์โหลดไฟล์ได้อย่างเดียว
เป็นฟรีแวร์ อีกรุ่นหนึ่งคือ WWW File Share Pro 2.42
สามารถให้บริการดาวน์โหลดและอัพโหลดไฟล์ได้
พร้อมกับมีระบบการใช้ชื่อกับรหัสผ่านเพื่อความปลอดภัยมากขึ้น
เป็นประเภทแชร์แวร์ให้ลองใช้ให้ได้ 30 วัน
ผมให้คุณผู้อ่านดาวน์โหลดรุ่น 2.42 มาครับ
ส่วนใครจะลองใช้แค่รุ่น 1.40
เพื่อให้คนอื่นดาวน์โหลดไฟล์ได้อย่างเดียวก็ไม่มีปัญหา
เมื่อดาวน์โหลดมาแล้วก็ติดตั้งโปรแกรมกันตามปกติ
จากนั้นให้เปิดโปรแกรมขึ้นมาเลยครับ

เปิดบริการไฟล์ให้ดาวน์โหลด
อันดับแรกให้สังเกตช่องที่เขียนว่า
Shared Path ในช่องจะเป็น C:Program FilesWWW File Share
Proroot
หมายความว่าโปรแกรมได้ทำการสร้างโฟลเดอร์เพื่อเปิดแชร์ไฟล์ที่ชื่อ
root เอาไว้
เราต้องเอาไฟล์ที่ต้องการให้คนอื่นนำไปนั้นเอามาไว้ในนี้
แต่เราสามารถเปลี่ยนที่อยู่ได้ครับ
ยกตัวอย่างผมจะเปิดให้บริการดาวน์โหลดไฟล์เพลง
โดยผมจะเปลี่ยนโฟลเดอร์จากที่โปรแกรมตั้งไว้มาอยู่ที่
C:Bird ซึ่งในโฟลเดอร์ชื่อ Bird มีไฟล์เพลงอยู่
ให้คุณผู้อ่านลองสร้างโฟลเดอร์ไว้ไดรฟ์ C:
หรือที่อื่นตามต้องการก็ได้ครับ
จากนั้นให้คลิ้กปุ่มแว่นขยายจะเป็นการเปลี่ยนโฟลเดอร์
ให้เปลี่ยนไปไว้ที่ต้องการ สำหรับผมเปลี่ยนไปไว้ที่ C:Bird
(ดังรูปที่ 1) ส่วนพอร์ตด้านบนที่มีเลข 80
ให้คงไว้อย่างนั้น

จากนั้นให้ลองคลิ้กปุ่ม Start
เป็นการเปิดบริการเว็บเพื่อแชร์ไฟล์
บราวเซอร์ก็จะทำงานโดยเปิดขึ้นมาให้พบกับหน้าเว็บของโปรแกรมตัวนี้
ดูจากรูปที่ 2 จะมีรายชื่อเพลงหรือไฟล์ให้ดาวน์โหลดได้เลย
โดยรายชื่อเพลงเหล่านั้นก็อยู่ในโฟลเดอร์ที่เราได้สร้างและบรรจุไฟล์เอาไว้นั่นเอง
สังเกตช่อง Address ของบราวเซอร์จะมี url เป็น http://
ตามด้วยหมายเลขไอพีแอดเดรสของเครื่องนั้น ในตัวอย่างคือ
http://192.168.1.1

คราวนี้หากคุณผู้อื่นมีคอมพิวเตอร์เครื่องอื่นที่อยู่ในระบบเครือข่ายให้ลองไปเปิดบราวเซอร์เครื่องนั้นแล้วใส่
url เป็น http://192.168.1.1
(ไอพีแอดเดรสนี้อาจไม่ตรงกับเครื่องของผู้เขียน
ต้องดูที่เครื่องที่ได้ติดตั้งโปรแกรมตัวนี้เองครับ)
ก็จะพบกับหน้าตาเว็บเพจ (ดังรูปที่ 2)
ให้ลองดาวน์โหลดไฟล์ดู
โดยการคลิ้กเมาส์ขวาที่ไฟล์ที่ต้องการจากนั้นเลือก Save
Target As หากไม่มีอะไรผิดพลาดก็จะดาวน์โหลดไฟล์ได้ตามปกติ

ทีนี้คุณผู้อ่านต้องการเปิดบริการดาวน์โหลดไฟล์อะไรอยู่ในโฟลเดอร์อะไร
ก็เพียงแต่เลือกโฟลเดอร์ที่ต้องการเท่านั้น
สุดท้ายถ้าต้องการปิดบริการก็ให้กดปุ่ม Stop
จะเป็นการหยุดการบริการการดาวน์โหลด
สามารถย่อโปรแกรมลงมาที่ System Tray ได้ครับ

สำหรับคุณผู้อ่านที่ต้องการให้เพื่อนที่อยู่ในอินเทอร์เน็ตเข้ามาดาวน์โหลดไฟล์ได้นั้น
คุณผู้อ่านจะต้องบอกไอพีแอดเดรสจริง
ที่ได้มาจากไอเอสพีให้กับคนที่จะเข้ามาดาวน์โหลดไฟล์
จะใช้ไอพีแอดเดรสสำรองที่ใช้กันอยู่ในระบบเครือข่ายภายในไม่ได้
เช่น ต้องบอกไปว่าเข้ามาที่ http://203.155.54.55
แบบนี้เป็นต้น

เพิ่มความปลอดภัยให้มากขึ้นด้วยชื่อผู้ใช้กับรหัสผ่าน
เพื่อความอุ่นใจ
คราวนี้จะลองมาติดตั้งระบบรักษาความปลอดภัยให้กับข้อมูลที่คุณได้เปิดบริการไว้สักหน่อย
โดยเราจะสร้างชื่อผู้ใช้กับรหัสผ่านสำหรับคนที่จะเข้ามาดาวน์โหลดไฟล์ในเครื่องของเรา
ถ้าไม่มีชื่อผู้ใช้กับรหัสผ่านก็ไม่สามารถเข้ามาดาวน์โหลดได้
โดยขั้นแรกให้กดปุ่ม Settings ของโปรแกรมจะปรากฏหน้าต่าง
Settings (ดังรูปที่ 4) ให้เลือกหัวข้อ User/Password
จากนั้นคลิ้กถูกที่ช่องสี่เหลี่ยมที่เขียนว่า Enable
password protection for the whole site.
ต่อมาให้ตั้งชื่อผู้ใช้ในช่อง User name
พร้อมกับตั้งรหัสผ่านด้วย แล้วคลิ้กปุ่ม Add
เป็นการเพิ่มผู้ใช้งานเข้าไป
สองช่องที่มีเครื่องหมายถูกด้านล่างหมายถึงอนุญาตให้ผู้ใช้คนนี้สามารถดาวน์โหลดและอัพโหลดไฟล์ได้
จากนั้นคลิ้กปุ่ม OK แล้วลองเข้าสู่เว็บใหม่อีกครั้ง
คราวนี้จะพบว่าเว็บเพจจะให้เราใส่ชื่อผู้ใช้งานกับรหัสผ่าน

ขั้นตอนต่อไป ให้ทำการใส่ลงไปแล้วคลิ้กปุ่ม OK
ก็จะเข้าสู่เว็บเพจได้
ถ้าใส่ชื่อผู้ใช้หรือรหัสผ่านไม่ถูกจะไม่สามารถเข้าไปยังเว็บเพจดาวน์โหลดได้
เป็นการป้องกันอีกชั้นหนึ่งหากเรามีข้อมูลที่สำคัญ

เปิดบริการให้อัปโหลดไฟล์ได้บ้าง
คราวนี้ถ้าต้องการเปิดบริการให้ผู้ใช้คนอื่นได้ทำการอัพโหลดไฟล์มาไว้ในเครื่องของเราได้บ้าง
ก็สามารถทำได้
ซึ่งโดยปกติแล้วโปรแกรมจะกำหนดพาธที่อยู่ของไฟล์ที่อัพโหลดมาไว้ที่
C:Program FilesWWW File Share Proupload
แต่เราจะทำการเปลี่ยนที่อยู่โดยให้สร้างไฟลเดอร์ที่ต้องการเก็บไฟล์ที่ถูกอัปโหลดขึ้นไว้ที่ใดก็ได้ตามต้องการ
ในตัวอย่างก็ยังไว้โฟลเดอร์อันเดิม ขั้นแรกให้กดปุ่ม
Settings ที่โปรแกรมจากนั้นเลือกหัวข้อ Upload
แล้วคลิ้กเครื่องหมายถูกในช่องที่เขียนว่า Allow uploading
to this directory จากนั้นกดปุ่ม Browser
เพื่อเลือกโฟลเดอร์ที่ต้องการเก็บไฟล์อัพโหลดตามต้องการ

ลองทดสอบดูว่าสามารถอัพโหลดได้จริงหรือไม่
อย่าลืมคลิ้กปุ่ม Start บนโปรแกรมเพื่อเปิดบริการ
จากนั้นลองไปที่เครื่องอื่นดูให้ทำการเปิดบราวเซอร์ขึ้นมาแล้วใส่
url ตามเดิม เมื่อได้พบกับเว็บเพจแล้วสังเกตดูบรรทัดที่ 2
ของเว็บเพจที่ท้ายบรรทัดเขียนว่า Click Upload to upload
file ให้คลิ้กคำว่า Upload
จะปรากฏเว็บเพจอีกหน้าหนึ่งโดยจะมีช่องให้เราเลือกไฟล์ที่ต้องการอัพโหลด
ให้ทำการเลือกไฟล์ที่ต้องการอัพโหลดมามาใส่ไว้ในช่องนั้น
แล้วคลิ้กปุ่ม Upload
เมื่อโปรแกรมทำการอัพโหลดไฟล์เสร็จสิ้นแล้ว
จะมีหน้าเว็บเพจบอกว่าได้ทำการอัพโหลดไฟล์เสร็จเรียบร้อยแล้ว
ให้คลิ้กคำว่า Back กลับมายังหน้าแรก
ก็จะพบกับไฟล์ที่ได้อัพโหลดขึ้นมาปรากฏอยู่
เป็นอันเรียบร้อย

การทำโฟลเดอร์ส่วนตัวของผู้ใช้แต่ละคน

หากต้องการแบ่งข้อมูลให้กับผู้ใช้เป็นรายๆ ไป
โดยการแยกโฟลเดอร์ของแต่ละคน เป็นสัดเป็นส่วนไม่ปะปนกัน
โปรแกรมนี้ก็สามารถทำได้ครับ เช่น นาย a
ให้ใช้ข้อมูลในโฟลเดอร์ Picture เท่านั้น นาย b
ให้ใช้ข้อมูลในโฟลเดอร์ Linux เท่านั้น
โดยเวลาเรียกบราวเซอร์ขึ้นมาให้ใส่ url เป็น
http://192.168.1.1/ตามด้วยชื่อที่ตั้ง เราเรียกว่า
“เอเลี่ยส” เช่น http://192.168.1.1/linux
ก็จะเข้าสู่ไฟล์ในโฟลเดอร์นั้นๆ
ไป

ขั้นแรกให้คุณผู้อ่านสร้างโฟลเดอร์ตามที่ต้องการก่อน
ในตัวอย่างนี้สร้างโฟลเดอร์ชื่อ Linux จากนั้นกดปุ่ม
Settings ที่ตัวโปรแกรม แล้วเลือกหัวข้อ Shared Path
คลิ้กปุ่ม Add โปรแกรมจะให้กำหนดโฟลเดอร์ที่ต้องการ
ให้เลือกโฟลเดอร์ที่ได้สร้างไว้ ในช่อง Alias
ให้ตั้งชื่อสำหรับเรียกเว็บเพจอะไรก็ได้ (เป็นชื่อเล่น)
(ดังรูปที่ 10)
จากนั้นก็จะได้โฟลเดอร์สำหรับเปิดบริการไฟล์

ถัดมาให้ทำการสร้างชื่อผู้ใช้สำหรับโฟลเดอร์อันที่สร้างไปที่ชื่อ
Linux คือให้ใช้ไฟล์ในโฟลเดอร์อันนี้โดยเฉพาะ
วิธีการก็เหมือนกับการสร้างชื่อผู้ใช้ก่อนหน้านี้
จากนั้นให้เลือกหัวข้อ Directory/User
แล้วคลิ้กเครื่องหมายถูกในช่องที่เขียนว่า Enable password
protection for directories ต่อมาให้คลิ้กปุ่ม Add
จะปรากฏให้เลือกโฟลเดอร์สำหรับบุคคลนั้นๆ
เมื่อกี้เราสร้างโฟลเดอร์ชื่อ Linux
ตอนนี้เราก็เลือกโฟลเดอร์ Linux
และเลือกผู้ใช้งานคนที่ต้องการให้ใช้ไฟล์ในโฟลเดอร์ Linux
นี้ โดยเลือกที่ชื่อผู้ใช้งานทางด้านขวา
แล้วคลิ้กปุ่มเครื่องหมายลูกศรให้ชื่อผู้นั้นมาอยู่ทางด้านซ้าย
และก็คลิ้กปุ่ม OK
เราก็จะทำให้ผู้ใช้งานคนนี้สามารถใช้ไฟล์ในโฟลเดอร์ Linux
นี้เท่านั้น

ให้ทดสอบว่าใช้งานโฟลเดอร์นี้ได้หรือไม่ ?
จากนั้นทำการเรียกบราวเซอร์ขึ้นมาโดยให้ใส่ url เป็น
http://192.168.1.1/linux
ก็จะเข้าสู่เว็บเพจที่แสดงไฟล์ในโฟลเดอร์ Linux
นี้เท่านั้น
โดยต้องใส่ชื่อผู้ใช้กับรหัสผ่านก่อนด้วย

ส่วนประกอบอื่นๆ

เราสามารถปรับแต่งหน้าตาเว็บเพจได้
โดยการเลือกที่หัวข้อ Html page สิ่งที่ปรับแต่งได้ เช่น
รูปแบบและขนาดตัวอักษรที่แสดงในหน้าเว็บเพจ
ข้อความไตเติลบาร์ สี รวมถึงลิงก์ต่างๆ ด้วย (ดังรูปที่16)
ส่วนหัวข้อ Log
หมายถึงเป็นการบันทึกเหตุการณ์ของคนที่เข้าใช้บริการ
ให้ไปที่หัวข้อ Log แล้วคลิ้กเครื่องหมายถูกในช่อง Enable
logging เวลาเปิดไฟล์ Log
ขึ้นมาดูก็คลิ้กที่ชื่อไฟล์แล้วกดปุ่ม Open สุดท้ายก็เป็น
Options ต่างๆ เช่นให้ย่อลงมาที่ System Tray
ไม่แสดงโฟลเดอร์ถูกซ่อนไว้เพื่อความปลอดภัย
คุณผู้อ่านลองดูตรงนี้ละกัน ไม่ยากหรอกครับ
การใช้งานโปรแกรมนี้
ก็แล้วแต่คุณผู้อ่านว่าจะไปประยุกต์ใช้แบบใดให้เกิดประโยชน์
ถ้าต้องการให้ดาวน์โหลดได้อย่างเดียวก็เลือกใช้เวอร์ชัน
1.40 ก็ได้ครับ เป็นของฟรีอีกต่างหาก

ทิปจาก http://www.arip.co.th/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting